กอล์ฟ โต้ ขวัญ ท้อง ยันไม่เคยควบคุมเงิน-งาน ย้ำให้เกียรติแม่แอ๊วเสมอ
กอล์ฟ พิชญะ นิธิไพศาลกุล มาร่วมงานเปิดตัวกิจกรรม Beyond : Design for Future (Next Design) ที่ The Style by Toyota สยามสแควร์วัน พร้อมเปิดเผยถึงเรื่องราวดราม่า ขวัญ อุษามณี ไวทยานนท์ และ คุณแม่แอ๊ว ปราณี พูลเกิด โดยเจ้าตัวลั่นไม่ทิ้งขวัญ ปัดล้างสมองควบคุมเรื่องเงิน โต้ข่าวท้อง ยืนยันให้เกียรติแม่แอ๊วเสมอและเคยเคลียร์กัน 1 ครั้ง,จากกระแสข่าวที่เกิดขึ้นเรามีอะไรอยากจะพูดก่อนไหม? ถ้าอะไรที่กอล์ฟพูดได้ในวันนี้กอล์ฟก็จะพูด แต่ถ้าอะไรที่กอล์ฟพูดไม่ได้ กอล์ฟก็ไม่อยากจะพูด เพราะเรื่องนี้มันเซ้นซิทีฟ บางเรื่องกอล์ฟขออนุญาตไม่ตอบแล้วกันครับ แต่มันมีตัวเราเข้าไปเกี่ยวข้องกับเรื่องนี้ เราอยากจะชี้แจงอะไรไหม? ในส่วนของกอล์ฟที่อยากจะชี้แจงน่าจะเป็นเรื่องที่กอล์ฟได้ยินมานานแล้ว ที่กอล์ฟไม่พูดไม่ได้แปลว่ากอล์ฟไม่รู้สึก มีคนมาพูดว่ากอล์ฟไปด่าแม่ กอล์ฟยืนยันว่ากอล์ฟไม่เคยพูดคำนั้น สิ่งแวดล้อมที่กอล์ฟอยู่มันไม่ได้หล่อหลอมให้กอล์ฟต้องใช้คำแบบนั้น ไม่ว่าจะอยู่ในสถานการณ์แบบไหนก็ตาม ส่วนที่กอล์ฟได้โพสต์ข้อความแล้วลบไปแล้วนั้น อย่างที่บอกว่าอะไรก็ตามที่ไม่เป็นเรื่องจริง อะไรที่อยู่ในโซเชียลมีเดีย ณ ตอนนี้เราต้องวิเคราะห์นิดนึงว่าอะไรจริงหรือไม่จริง บางอย่างที่เกิดขึ้นมันก็จริง บางอย่างที่เกิดขึ้นมันก็ไม่จริง ซึ่งกอล์ฟก็ไม่ได้ต้องมานั่งพูดทั้งหมด แต่ไหนๆ เรื่องมันก็มาถึงจุดนี้แล้ว กอล์ฟก็ขอออกมาชี้แจงเรื่องไหนที่กอล์ฟทำ เรื่องไหนที่กอล์ฟไม่ได้ทำ กอล์ฟก็จะบอก,มีข่าวว่าเราทำธุรกิจร่วมกับขวัญ? น่าจะเป็นเรื่องเข้าใจผิดมากกว่า เพราะกอล์ฟไม่ได้ทำธุรกิจร่วมกับขวัญ ธุรกิจของเราทั้งสองแยกกันโดยชัดเจน ถ้าจะบอกว่ากอล์ฟมีส่วนร่วมในธุรกิจขวัญ กอล์ฟแค่เข้าไปช่วยในสิ่งที่กอล์ฟถนัด ถ้ากอล์ฟดีไซน์ได้ออกแบบได้ในเชิงครีเอทีฟ กอล์ฟก็ช่วยเต็มที่ แต่ว่าถ้าเป็นเรื่องเงินเรื่องทองกอล์ฟพูดได้เต็มปากเลยว่ากอล์ฟไม่ได้แตะต้อง ไม่ได้ยุ่ง น้องเองกอล์ฟให้เกียรติในการตัดสินใจของน้องมากๆ ไม่ว่าน้องจะทำอะไรก็ตาม,อย่างกรณีดราม่าที่เกิดขึ้น ที่คุณแม่บอกมีคนล้างสมองขวัญ ถึงเขาจะไม่ได้เอ่ยชื่อว่าเป็นกอล์ฟ แต่ทุกคนก็มองว่าใช่? คงไม่ใช่ผมหรอกครับ คือจริงๆ กอล์ฟอยู่ข้างๆ น้อง ให้กำลังใจน้อง ส่วนมากก็ชวนกันออกกำลังกายนู่นนี่นั่น ไม่ได้มานั่งเป็นคนที่ควบคุมชีวิตน้อง น้องคือคนรักกอล์ฟ คือคนที่กอล์ฟรู้สึกว่าอยากอยู่ข้างๆ เฉยๆ กอล์ฟไม่ได้มานั่งบอกว่าต้องทำแบบนี้ ต้องเปลี่ยนแปลงตัวเองแบบนี้นะ ไม่ทุกอย่างน้องโตแล้ว น้องมีสิทธิ์ที่จะตัดสินใจของตัวน้องเอง กอล์ฟไม่ได้ไปยุ่งก้าวก่ายอะไรตรงนั้นเลย ไม่ได้เป็นตัวแปรที่ทำให้เขาเปลี่ยนไป? กอล์ฟไม่ได้เป็นตัวแปร น้องไม่ได้มีแค่กอล์ฟ น้องมีเพื่อนที่ดี มีผู้ใหญ่ที่ดีในวงการคอยให้คำแนะนำอยู่เสมอ,เหมือนช่วงหลังที่เรากลับมาคบกันสนิทกันทำให้ขวัญดูเปลี่ยนไป? กอล์ฟว่าถ้าน้องอยู่ตรงไหนในจุดที่สบายใจ น้องก็อยากอยู่ตรงนั้นนะครับ ขวัญก็โดนพ่วงว่าติดแฟนไปด้วย? ก็อย่างที่กอล์ฟตอบครับว่าถ้าคนเราสบายใจที่จะอยู่ตรงไหน เขาก็อยากจะอยู่ตรงนั้นครับ อย่างปัญหาในครอบครัวเขา เราพอทราบไหม? ถามว่าทราบไหมเหรอครับ ถ้าเป็นเรื่องของครอบครัว กอล์ฟขอเลี่ยงที่จะตอบดีกว่าครับผม เพราะมันเป็นเรื่องเซ้นซิทีฟ อยากให้เป็นทางน้องและที่บ้านเคลียร์กันเองมากกว่า เรามีได้คุยกับคุณแม่บ้างไหม โทรไปคุย โทรไปเคลียร์? ไม่ได้คุยครับ ตั้งแต่ตอนนั้นที่เป็นประเด็น มีเข้าไปแต่ไม่ใช่แค่ครั้งเดียว มีเข้าไปหลายครั้ง แต่ว่าถ้าคุยกันจริงจัง 1 ครั้ง แต่ว่ามีหลายครั้งที่กอล์ฟพยายามและก็พยายาม,เหมือนความสัมพันธ์ของเรากับคุณแม่จะยังต่อกันไม่ติด? กอล์ฟก็ไม่แน่ใจนะครับว่ามันเป็นเพราะอะไร แต่กอล์ฟก็ทำหน้าที่ที่ดีที่สุดของกอล์ฟ ก็ดูแลน้องให้ดีที่สุด กอล์ฟเข้าใจว่ากอล์ฟไม่ใช่ผู้ชายที่เพอร์เฟกต์หรือดีที่สุด ไม่ได้รวยล้นฟ้า แต่ผมก็คิดว่าผมเป็นผู้ชายคนหนึ่งที่รักน้องและจริงใจกับน้อง และก็จะอยู่ข้างน้องไม่ว่าจะเกิดอะไรขึ้น จะแย่หรือจะยิ้มหรือจะมีความสุข ผมจะอยู่ข้างๆ ที่กอล์ฟบอกว่าพยายาม มันดีขึ้นหรือเป็นไปในทิศทางไหน? เอาเป็นว่ากอล์ฟก็พยายามเต็มที่ และกอล์ฟก็จะพยายามต่อไป ที่ผ่านมาเราให้เกียรติแม่และขวัญมาตลอด? ผมก็ให้เกียรติมาตลอดครับ,อย่างที่แม่เขาบอกว่าไม่อยากให้ลงรูปที่อยู่ด้วยกันบ่อยๆ กลัวคนจะไปตีความให้น้องดูไม่ดี? กอล์ฟว่าการที่กอล์ฟกับขวัญคบกัน หลังจากที่กลับมาคบกันนะครับ มันก็ไม่ได้มีเรื่องเสียหายอะไร สำหรับตัวกอล์ฟที่กอล์ฟรู้สึกแล้วกอล์ฟคิดว่าคนอื่นอาจจะรู้สึกอย่างนั้น เราชวนทำแต่สิ่งดีๆ ให้กัน เราไม่เคยชวนกันไปในทางที่ผิด กอล์ฟก็ว่ามันไม่ใช่สิ่งเลวร้ายที่เราคบกัน แม่บอกว่าขวัญไม่ได้กลับบ้านหลายอาทิตย์เพราะอยู่กับเรา? กอล์ฟว่าถ้าคำตอบนี้เป็นคำตอบเดียวกับที่น้องตอบดีกว่า แต่กอล์ฟก็ยังยืนยันในจุดที่ว่าคนเราทุกคน ถ้าเรามีพื้นที่ที่สบายใจหรืออยากอยู่ในที่ที่สบายใจเราก็อยากอยู่ตรงนั้น ไม่ว่าจะเป็นเพื่อนหรือพี่ๆ ผู้ใหญ่ที่อยู่รอบๆ ข้างเขา เขาคงอยากอยู่กับสิ่งที่สบายใจ แล้วเรื่องที่เราขอเลขบัญชีของขวัญและเราโอนเงินให้ขวัญด้วย? ถ้าเป็นอะไรที่ผม (ใช่ไลน์เราหรือเปล่า) ใช่ แต่ถ้าเป็นอะไรที่ผมซัพพอร์ตน้องได้ ผมจะช่วยเหลือเต็มที่ครับ,มีข่าวว่าขวัญท้องจริงหรือไม่ เพราะขวัญตอบคลุมเครือให้แตกประเด็นกันไป? อันนี้ถามคนที่ปล่อยข่าวดีกว่า ยืนยันว่าไม่ท้อง ตอนนั้นน้องคงอาจจะสัมภาษณ์แล้วหนักไปสำหรับเขา ก็ดีที่มีพี่มาเตือนสติไว้ แต่ไม่ท้องแน่นอน ผมว่าอะไรที่มันอยู่ในโซเชียลมีเดีย หลายๆ เว็บอาจจะพยายามเกาะกระแสบางอย่าง ที่มันเกิดขึ้นเขียนให้มันดึงดูดคนเข้าไป,มีแพลนจะเข้าไปคุยกับแม่แอ๊วหรือยัง? กอล์ฟอยากให้ทุกอย่างสงบลงก่อน ให้ขวัญเคลียร์กับที่บ้านให้ลงตัวก่อน กอล์ฟให้คำปรึกษาขวัญยังไงบ้างในฐานะคนสนิท? ตอนนี้กอล์ฟก็อยู่ให้กำลังใจน้องข้างๆ ไม่ว่าอะไรจะเกิดขึ้นเราก็จะอยู่ให้กำลังใจ ในวันที่แย่ที่สุดก็ยังจะบอกว่ากอล์ฟจะอยู่ข้างๆ ตอนนี้ขวัญได้เจอแม่หรือยัง? กอล์ฟบอกเสมอว่าครอบครัวก็สำคัญ ผมไม่อยากให้มีอะไรแบบนี้เกิดขึ้น กอล์ฟคอยให้กำลังใจน้อง อยากบอกอะไรแม่ไหมในสิ่งที่แม่เข้าใจผิด? คำถามนี้ผมขอไม่ตอบแล้วกัน,ครอบครัวกอล์ฟว่าอย่างไรบ้าง? ครอบครัวก็ให้กำลังใจกอล์ฟดีทั้งพ่อและแม่ รวมถึงพี่น้องเราให้กำลังใจและให้กำลังใจขวัญด้วย และคุณแม่กอล์ฟก็รักขวัญเหมือนลูกคนหนึ่ง ที่บ้านกอล์ฟทุกคนก็ยอมรับขวัญ เห็นว่าน้องสาวเราลบรูปคู่ขวัญออก? กอล์ฟว่าตอนนี้มันน่าจะสรุปได้แล้วว่าน้องกอล์ฟโอเคกับขวัญในการลงรูปล่าสุด น้องกอล์ฟก็โอเคทุกอย่างมากๆ ตอนนี้ขวัญออกมาดูแลตัวเอง เขามีปรึกษาไหม? กอล์ฟว่ากอล์ฟให้กำลังใจขวัญอยู่ข้างๆ ดีกว่าครับ เพราะน้องดูแลตัวเอง น้องก็รับงานเองของน้อง กอล์ฟก็ไม่เข้าไปก้าวก่าย ไม่ได้ไปรับโทรศัพท์ ไม่ได้ไปยุ่งแตะต้องอะไรเลยสักนิดนึง เพราะกอล์ฟรู้สึกว่ากอล์ฟไม่จำเป็นต้องทำตัวเป็นผู้ชายที่ไม่ดีด้วยการเกาะผู้หญิงคนหนึ่งตามที่ใครหลายคนพูด ที่บ้านกอล์ฟก็มีมากพอแล้ว ไม่ต้องมานั่งบอกว่าฉันมีเท่าไร ตัวกอล์ฟเองก็มีธุรกิจเป็นของตัวเอง คุณพ่อก็มีธุรกิจของตัวเอง แค่นี้ก็พอแล้วครับ เราอยู่กันอย่างมีความสุข เราพอแล้วอะ,คนดูแลกอล์ฟเข้ามาดูแลขวัญด้วยรึเปล่า? ไม่ครับ คนดูแลกอล์ฟไม่ได้เข้ามาดูแลขวัญ ได้มีปรึกษากันเรื่องคนดูแลขวัญไหม? กอล์ฟบอกแล้วว่าให้เกียรติน้องในการตัดสินใจที่น้องจะทำอะไร อยากบอกอะไรคนดูข่าวไหม เพราะมีข่าวว่าขวัญไม่โอเคกับแม่แล้วมาอยู่กับเรา คนก็จะเข้าใจผิด? กอล์ฟอยากให้คนทางบ้านให้กำลังใจน้องครับ เพราะส่วนตัวกอล์ฟเองก็ให้กำลังใจน้องอยู่ข้างๆ ไม่ว่ายังไงกอล์ฟดูแลขวัญเองครับ ยังไงก็ไม่ปล่อยมือออกจากกัน? ไม่ปล่อยครับ,น้องร้องไห้ไหม? ขอเป็นเรื่องส่วนตัวแล้วกันครับ กลัวจะเป็นแค่รักโปรโมชั่นไหมเพราะเราก็อินเลิฟกันอยู่? มันเกินคำนั้นแล้วพี่ ผมรู้จักน้องมาตั้งแต่ 10 ปีที่แล้ว 10 ปีที่แล้วมันอาจจะมีอะไรบางอย่างเป็นตัวแปรที่ทำให้เราไม่เข้าใจกันและเลิกรากันไป แต่ ณ ตอนนี้ เราไม่ได้อยู่ในจุดที่เราใช้อารมณ์เป็นตัวตั้งตัวตี เราใช้เหตุผล แล้ววันนี้พอเราใช้เหตุผล กอล์ฟเชื่อว่าเราจะข้ามผ่านทุกอย่างไปได้ ไม่ใช่ความลุ่มหลง? ไม่หลงครับพี่ (ยิ้ม) มาขนาดนี้แล้ว ถ้าเกิดแต่งงานน่าจะจบไหม? เราคุยเรื่องอนาคตกันครับ คนก็ให้กำลังใจ บอกให้เราเป็นเจ้าชายดูแลซินเดอเรลลา? ผมไม่ใช่เจ้าชายอะไรครับ ผมก็คนธรรมดา ผมเป็นมนุษย์คนหนึ่งที่มีความรู้สึกมีหัวใจ ผมรู้สึกอะไร ผมก็ทำแบบนั้น เราคุยเรื่องแต่งงานกันแล้วใช่ไหม? ผมคุยเรื่องอนาคตปกติครับ ณ ตอนนี้ขอเป็นเรื่องส่วนตัวของกอล์ฟกับขวัญก่อนแล้วกันครับ ผมว่าให้เรื่องนี้เพลาๆ ไปก่อนแล้วกัน ถ้ามีสถานการณ์ที่เป็นตัวแปรให้เราเลือกล่ะ? ยังไงผมก็ไม่ทิ้งน้องครับ.
กอล์ฟ พิชญะ ลั่นไม่ทิ้งขวัญ ปัดล้างสมองควบคุมเรื่องเงิน โต้ข่าวท้อง ยืนยันให้เกียรติแม่แอ๊วเสมอและเคยเคลียร์กัน 1 ครั้ง
กอล์ฟ ขวัญ,แม่ขวัญ อุษามณี,แม่แอ๊ว,ขวัญ อุษามณี,อุษามณี ไวทยานนท์,แม่แอ๊ว ปราณี,ปราณี พูลเกิด,กอล์ฟ พิชญะ,พิชญะ นิธิไพศาลกุล,ดราม่าแม่ขวัญ,พี่ลูกแก้ว,ลูกแก้ว พี่สาวขวัญ,ขวัญทะเลาะแม่,ดราม่าขวัญแม่